Монте Карло

Монте Карло (|Monte-Carlo, окситански: ''Montcarles'', моначки: ''Monte-Carlu'')
— името на четвртот и административната единица на Кнежевството Монако. Монте Карло е насекаде познат по неговите казина и неговата еминентност. Постојаното население изнесува 15.000 жители. Квартот Монте Карло не го вклучува само средишното место на Монте Карло каде што се наоѓа „Големото Казино“(„Le Grand Casino“) туку исто така ги вклучува маалата Сент Мишел, Сент Роман-Тенао и заедницата која се наоѓа на самата плажа на Ларвото. Граничи со Францускиот град Бузулеј (понекогаш познат како Големо Монте Карло).
1 Историја
Во 1856 година, Шарл III Моначки им доделил концесија на Наполеон Ланглоа и Албер Обер, да воспостават зграда за капење во морето, за лекување на разни болести и да биде изградено казино во германски стил.
Првото казино било отворено во Ла Кондамин во 1862 година, но било неуспешно. Тоа било преместувано неколку пати, пред да стигне до сегашната местоположба во областа Ле Спелиге (Les Spelugues; во превод Пештери) во Монте Карло. Успехот дошил бавно, главно затоа што Монако бил недостапен од поголемиот дел од Европа. Железницата, поставена во 1868 година, донела прилив на луѓе, а Монте Карло се збогатил.
Црквата „Св. Карло“ на авенијата „Св. Карло“ во Монте Карло била завршена во 1883 година. Била обновена во текот на стогодишнината.
Општина Монте Карло била основана во 1911 година, кога уставот го поделил Кнежевството Монако на три општини. Општина Монте Карло ги опфаќала постојните населби Ла Рус/Сен Роман, Ларвото/Бас Мулен и Сен Мишел. Општините биле споено во 1917 година, по обвинувањата дека владата ги користела за „раздели па владеј“. Оттогаш, тие станале оддели. Денес, Монако е поделен на 9 оддели, кои се групирани во 4 четврти.
Четвртот Монте Карло биле опслужувани од трамваи од 1898 до 1931 година. Трамвајот ги поврзувал сите делови на Монако (видете сообраќај во Монако). Во 2003 година, во пристаништето во Монте Карло бил завршено ново пристаниште за крстосувачи.
2 Географија
Монте Карло има површина од 28,14 хектари (0,28 квадратни километри) и се наоѓа на Средоземното Море, граничи на запад со Равен де Сент-Девот и Ла Кондамин, а на исток со Ла Рус и Ларвото.
2.1 Клима
Монте Карло има медитеранска клима со топли летни услови (Кепенова класификација на клима: Csa), која е под влијание на океанската клима и влажната суптропска клима. Како резултат на тоа, има топли, суви лета и благи, дождливи зими.
Климатски податоци за Монте Карло
Месец, Јан, Фев, Мар, Апр, Мај, Јун, Јул, Авг, Сеп, Окт, Ное, Дек, Година
Просечна температура на морето °C, 13.4, 13.0, 13.4, 14.6, 18.0, 21.8, 23.1, 23.6, 22.2, 19.6, 17.4, 14.9, 17.9
Просечни дневни часови на деноноќие, 9.0, 10.0, 12.0, 13.0, 15.0, 15.0, 15.0, 14.0, 12.0, 11.0, 10.0, 9.0, 12.1
Просечен ултравиолетов индекс, 1, 2, 4, 5, 7, 8, 8, 7, 5, 3, 2, 1, 4.4
Извор: Weather Atlas
3 Спорт
Монте Карло е дом на тенискиот турнир АТП Мастерс 1000 за време на сезоната на земјени терени, кој обично се игра од крајот на март до средината до крајот на април. Монте Карло е популарен даночен рај за многу тениски професионалци и дом на многу активни и пензионирани спортисти.
Монте Карло е домаќин на поголемиот дел од патеката Монте Карло, на која е одржувана трката Голема награда на Монако при Формула 1. Исто така, е домаќин на борби на светските првенства во бокс, на големото финале на Европската покер турнеја и на Светското првенство во табла, како и на Меѓународниот саем за автомобили во Монако (француски: Salon International de l'Automobile de Monaco), модни ревии и други настани. Иако тенискиот турнир Монте Карло Мастерс е сметан дека е одржуван во заедницата, неговата вистинска местоположба е во соседната француска општина Рокбрин-Кап-Мартан. Релито Монте Карло е едно од најдолготрајните и најпочитуваните автомобилски рели; од 1973 до 2008 година и повторно од 2012 година, го означува почетокот на сезоната Светското првенство во рели, а исто така послужило и како почеток за Меѓуконтиненталниот рели предизвик помеѓу 2009 и 2011 година. Релито, сепак, е одржуваn надвор од четвртот Монте Карло и е одржуван претежно по француски патишта.
4 Туризам
Монте Карло со децении го посетуваат кралски семејства, како и јавноста и филмските ѕвезди. Монте Карло е едно од водечките туристички одморалишта во Европа, иако многу од клучните туристички одредишта се во други делови на Монако, вклучувајќи знаменитости како што се Соборната црква „Пресвета Богородица“, Музејот „Наполеон“, Океанографскиот музеј и аквариумот, и Кнежевскиот дворец, сите од кои се наоѓаат во Монако-Вил.
4.1 Гарнјеева сала
Операта на Монте Карло или Гарнјеева сала била изградена од страна на архитектот Шарл Гарнје како точен дупликат во минијатура на Операта во Париз. Аудиториумот на операта е украсена во црвена и жолта боја, има фрески и скулптури насекаде низ аудиториумот. Оваа сала била отворена на 25 јануари 1879 година, со изведбата на Сара Бернард која била облечена како нимфа. Првата опера која била изведена таму, била операта „''Витезот Гастон''“ (''Le Chevalier Gaston'') на Роберт Планкит на 8 февруари 1879 година и била подоцна проследена со три исти такви изведби во првата сезона.
Со влијанието на првиот директор, Јулиј Коен, добитната комбинација на Раул Гунсбург (новиот директор од 1883 година) и Принцезата Алис (голема љубителка на опера и сакана жена на наследникот на Шарл III, Алберт I), установата била ставена на сцена со другите светски опери. Гунсбург останал на врвот на гледаноста наредните 60 години, а повеќето главни улоги ги отпеал историскиот италијански тенор, Франческо Тамањо.
Во раните години на 20 век, во Гарнјеевата сала биле изведени добри претстави и настапиле одлични уметници како Нели Мелба и Енрико Карузо во претставите во „''Боеми''“ (La Bohème) и „''Риголето''“ (''Rigoletto''), во 1902 година, како и Феодор Калипин во премиерата „''Дон Кихот''“ (''Don Quichotte'') на Жил Масне во 1910 година. Оваа продукција станала дел од долгата поврзаност помеѓу установата и оперите на Масне, од кои две биле претставени постхумано.
Други познатни пејачи од 10 век се појавиле во Монте Карло вклучувајќи ги Сен-Санс („''Елена''“, 1904); Маскањи („''Амика''“, 1905); и Пучини („''Ластовица''“, 1917). Секако, од неговото отворање, театарот бил домаќин на светски продукции на опери. Но, „златната доба“ на Гарнјеевата сала ја нема, бидејќи малите театри со мали куќи не можат да ги надминат продукциите кои нудат астрономски цени. Сепак денес оваа установа сè уште претставува пет до шест опери во една сезона.
4.2 Хотел де Париз
Хотелот де Париз бил основан во 1864 година од страна на кнезот Шарл III од Монако на местото каде што требало да биде казиното. Овој хотел се наоѓа во срцето на Монте Карло. Припаѓа на СБМ групацијата (државно управувачко претпријатие кое поседува и раководи со Казиното Монте Карло, операта Монте Карло и хотелот Де Париз) и е дел од елитните хотели во Монако, како што се Монте-Карло Бич Хотел, Монте Карло Беј Хотел и Ресорт, Метропол Хотелот и Фермонт Хотелот.
Хотел де Париз има 106 соби поделени во 4 групи врз основа на погледот, украсувањето и луксузноста. Има 20 соби со одличен поглед кон градот, 29 големи соби со поглед во дворот на хотелот, 59 соби со поглед на морето и шест соби со есклузивен поглед кон казиното.
Додатни се 74-те апартмани и помали апартмани кои се групирани слично како и собите, нудејќи повеќе луксузност повеќе од собите. Има еднокреветни и двокреветни апартмани. Исто така постои и претседателскиот апартман.
Во октомври 2014 година, започнал проект за обновување, за да биде создаден градинарски двор, да биде додаден нов спа центар, фитнес центар и базен, исклучителни апартмани и „вила на покривот“ со приватна градина и базен.
5 Прикажувања во културата
Монте Карло е место каде што биле снимени многу филмови, книги, телевизиски емисии и видеоигри.
5.1 Филмови
*''Будалести сопруги'' (''Foolish Wives''; 1922), иако бил снимен во Калифорнија.
*''Ребека'' (''Rebecca''; 1940), филм на Алфред Хичкок, со Монте Карло и неговото познато казино како место на дејствие, во кој глумат Лоренс Оливие и Џоан Фонтејн.
*''Фатете го крадецот'' (''To Catch a Thief''; 1954), филм на Алфред Хичкок со Монте Карло и неговото познато казино како место на дејството, во кој глумат Кери Грант и Грејс Кели, идната кнегиња Грејс од Монако.
*''Гран При'' (''Grand Prix''; 1966), во кој глумат Џејмс Гарнер, Ева Мари Сент и Ив Монтан.
*''Монте Карло или пропаст!'' (''Monte Carlo or Bust!''; 1969) познат и по американскиот наслов, ''Оние смели млади мажи во нивните весели жаргонски панталони'' со Тони Кертис и Тери Томас].
*''Херби оди во Монте Карло'' (''Herbie Goes to Monte Carlo''; 1977) со Дин Џонс и Дон Нотс.
* Филмовите со Џејмс Бонд: ''Никогаш не вели никогаш'' (''Never Say Never Again''; 1983) и ''Златно око'' (''GoldenEye''; 1995) го прикажуваат Казиното Монте Карло.
*''Дух во Монте Карло'' (A Ghost in Monte Carlo; 1990), ТВ филм на Барбара Картленд со Кристофер Пламер, Оливер Рид, Лисет Ентони.
*''Си беше еднаш злосторство'' (''Once Upon a Crime''; 1992), заплетот се врти околу низаро парови во Монте Карло.
*''Јас шпион'' (''I Spy''; 2002)
*''Железниот Човек 2'' (''Iron Man 2''; 2010) ja прикажува Гран при трката во Монако.
*''Монте Карло'' (''Monte Carlo''; 2011)
* Филмот на DreamWorks, ''Мадагаскар 3: Најбараните во Европа'' (''Madagascar 3: Europe's Most Wanted''; 2012), го прикажува Казиното Монте Карло.
*''Ребека'' (''Rebecca''; 2020), продукција на Нетфликс со Лили Џејмс, Арми Хамер и Кристин Скот Томас како главни ликови.
5.2 Книжевност
* Монте Карло е претставен во романот на „''Куќата на радоста''“ (1905) на Едит Вортон, како позадина за слободните активности на горната класа во Њујорк на почетокот на 20 век.
* Првите неколку поглавја од готскиот роман „''Ребека''“ (1938) се сместени во Монте Карло.
5.3 Музика
* Мјузикхол песната од 1891 година, „''The Man Who Broke the Bank at Monte Carlo''“ (во превод: Човекот што ја проби банката во Монте Карло), напишана од Фред Гилберт за вистински англиски измамник во Монте Карло и популаризирана во 1892 година од пејачот и комичар Чарлс Коборн.* Кнезот и кнегињата од Монте Карло се ликови во савојската опера ''Надвојводата'' (1896) од Гилберт и Саливан.* „''Монте Карло''“ е едвардијанска музичка комедија во два чина со книга од Сидни Карлтон, музика од Хауард Талбот и текст од Хари Гринбенк, првпат изведена во 1896 година.* „''La Dame de Monte Carlo''“ (во превод: Дамата од Монте Карло) е монолог за сопран и оркестар компониран од Франсис Пуленк во 1961 година, заснован на песна од „Театарот на торби“ на Жан Кокто.* „''Monte Carlo Nights''“ (во превод: Монтекарловски ноќи) е песна од Гровер Вашингтон Помладиот компонирана во 2001 година.* „''Goin' Down To Monte Carlo''“ (во превод: Одејќи накај Монте Карло) е песна од Ван Морисон, компонирана во 2012 година.
5.4 Телевизија
* Телевизиската серија „''Ја сакам Луси''“ (''I Love Lucy'') имала епизода сместена во Монте Карло во 1956 година, сезона 5, епизода 25, насловена „''Луси оди во Монте Карло''“.* Во британската приватнодетективска серија, „''Рандал и Хопкирк (починати)''“ (''Randall and Hopkirk (Deceased)''), единаесеттата епизода, „''Духот кој ја спаси банката во Монте Карло''“ (1969), се одвива во Монте Карло.
* Серијата „''Смелите и убавите''“ (The Bold and the Beautiful; 1987–) содржела голем број епизоди снимени на места во градот во 2016 и 2017 година. Тоа е местото за годишниот Спенсеров собир.
5.5 Видеоигри
* Серијалот „''Гранд Туризмо''“ (''Gran Turismo'') често ја прикажува патеката Монте Карло, иако е наведена како „Азурен Брег“ (Côte d'Azur) и означена како да е во Франција.
* Независната игра „''Монако: Што е твое, мое е''“ (''Monaco: What's Yours is Mine'')
* Играта со посочи и кликни од 1992 година, „''Индијана Џонс и судбината на Атлантида''“ (''Indiana Jones and the Fate of Atlantis'')
* Различни видеоигри со Формула 1 ја прикажуваат историската патека Монте Карло.
* Серијалот „''Колин Мекрејево рели и земја''“ (''Colin McRae Rally'' и ''DiRT''), како и серијалот „''Светско првенство во рели''“ (''World Rally Championship''), го прикажуваат Монте Карло како етапи за рели.
* „''Џејмс Бонд 007: Крвав камен''“ (''James Bond 007: Blood Stone'') прикажува ниво поставено во Монте Карло.
6 Луѓе
*Алекс Албон (возач во Формула 1)
*Викторија Азаренка (тенисер)*Боно (пејач)
*Бјерн Борг (поранешен тенисер)
*Џенсон Батон (поранешен возач во Формула 1)
*Лорис Капироси (поранешен возач во МотоГП)
*Јоланда Чеплак (поранешен атлетичар)
*Марин Чилиќ (тенисер)*Дејвид Култард (поранешен возач во Формула 1)
*Џулијан Кокран (композитор на класична музика)
*Григор Димитров (тенисер)*Новак Ѓоковиќ (тенисер)*Ричард Дан (поранешен фудбалер)
*Мохамед Ал-Фајед (поранешен сопственик на Harrods)*Џанкарло Физикела (поранешен возач во Формула 1)
*Метју Гос (професионален велисипедист)
*Филип Грин (деловен човек)
*Стелиос Хаџи-Јоану (деловен човек)
*Луис Хамилтон (возач во Формула 1)
*Даниела Хантухова (поранешен тенисер)
*Џастин Хејворд (пејач во the Moody Blues)
*Жастин Анин (поранешен тенисер)
*Маркус Хипфл (поранешен тенисер)
*Доминик Хрбати (поранешен тенисер)
*Хуберт Хуркач (тенисер)
*Тор Хусховд (велисипедист)
*Еди Џордан (поранешен сопственик на екипа во Формула 1)
*Роберт Кубица (поранешен возач во Формула 1)*Карол Кучера (поранешен тенисер)
*Петра Квитова (поранешен тенисер)*Шарл Леклер (возач во Формула 1)
*Џина Лолобриџида (глумица)
*Фелипе Маса (поранешен возач во Формула 1)
*Џон Меклофлин (гитарист)
*Андреј Медведев (поранешен тенисер)
*Данил Медведев (тенисер)*Џан Карло Меноти (композитор на класична музика)
*Андреас Микелсен (возач во ВРЦ)
*Тјери Невил (возач во ВРЦ)
*Хелмут Њутон (фотограф)
*Ландо Норис (возач во Формула 1)
*Мајк Олдфилд (музичар)
*Стефано Песина (деловен човек)
*Пола Редклиф (атлетичар)
*Милош Раониќ (тенисер)*Жан-Рајмон Бул (деловен човек)
*Даниел Ричардо (поранешен возач во Формула 1)
*Кристијано Роналдо (фудбалер)
*Кеке Розберг (поранешен возач во Формула 1)
*Нико Розберг (поранешен возач во Формула 1)
*Марк Росе (поранешен тенисер)
*Лусије Шафарова (тенисер)*Марат Сафин (поранешен тенисер)
*Аиртон Сена (поранешен возач во Формула 1)
*Дејвид Шилинг (шеширџија)
* Матео Беретини (тенисер)
* Јаник Синер (тенисер)
*Робин Седерлинг (тенисер)
*Ринго Стар (тапанар со Битлси)*Бернард Томиќ (тенисер)*Едвина Топс-Алекзандр (јавач на коњи)
*Стофел Вандорен (поранешен возач во Формула 1)
*Макс Ферстапен (возач во Формула 1)
*Јанина Викмајер (поранешен тенисер)
*Џеф Вулер (сметководител)
*Каролина Возњацки (тенисер)
*Александар Зверев (тенисер)*Миша Зверев (поранешен тенисер)*Валтери Ботас (возач во Формула 1)
7 Поврзано
* Шевролет Монте Карло – купе со две врати, создаден од Шевролет веќе шест генерации
* Општина Монако
* Монако (хелиодром)
* Монте Карло (метод)
* Монте Карло (одморалиште и казино) – хотел и казино Парадајс, Невада, на Појасот Лас Вегас.
* Радио Монте Карло
* Теле Монте Карло